Medlemsdatabase/innstilling sentralstyremøte 2015-01-14

Hei, litt informasjon om medlemsdatabasen.

Status
Arbeidet med medlemsportalen går fremover, men meget tregt.


 * Det var i utgangspunktet Krister Borge som skulle være hovedutvikler. Vi har ikke hørt noe fra ham i det hele tatt.
 * Asbjørn Ulsberg har hoppet inn og gjort mye arbeid - men han er (som mange andre av oss) en travelt opptatt familiemann med jobb og andre forpliktelser, så han har lite tid til å jobbe med dette.
 * Tobias Brox gjør litt scripting og integrasjonsarbeid - men han ... uhm, jeg ... er en travelt opptatt familiemann med jobb og andre forpliktelser - i tillegg har jeg hatt alvorlige problemer med ryggen de siste månedene, og har dermed begrenset mulighet til å sitte ned og konsentrere seg om arbeid forran dataen.

Dette er vel kortfattet hvor vi er i dag:


 * Vi har et webgrensesnitt operativt, medlemmer kan i det minste registrere konto, få tilsendt nytt passord på epost og litt diverse basisfunksjonalitet. Det ligger en testinstans på https://medlem.piratpartiet.no - den kjører på en kopi av databasen, det skal være mulig å logge inn med epostadressen fra databasen (be om å få tilsendt nytt passord på mail).  Den er beskyttet med "basic auth" for at ikke publikum skal tro det er vår offisielle medlemsportal, brukernavn er "kEN" og passordet ... publiseres her dersom Middelthun ikke har innvendinger.
 * Jeg har et script på plass som synkroniserer gammel og ny database. Dvs, vi kan kjøre gammelt og nytt system i parallell inntil alle er fornøyde med nytt system.
 * Alt arbeid som er gjort ligger på https://github.com/piratpartiet/drywall

Medlemskontingent 2016
Medlemskontingenten skal betales. Jeg har noen tanker om dét:


 * Jeg liker det ikke, men jeg foreslår at vi legger til et felt for "2016" i gammel database, slik at denne fortsatt kan benyttes en stund til.
 * Jeg mener at det er teknisk enkelt å legge til rette for kontingentinnbetalinger pr bitcoins. Såvidt jeg kan forstå er Anders Kleppe i mot bitcoinsinnbetalinger, men da på grunnlag av at det kan benyttes til "anonyme donasjoner".  Jeg ser ikke helt problemet med dét, da "medlemskontingent" er noe helt annet enn "anonym donasjon".  Regnskapsmessig ser jeg imidlertid at det kan være meget problematisk.  Forslag: enkeltmannsforetaket "Tobias Brox" (eller evt hvem som helst som kan fikse dette) tar i mot kontingentinnbetalinger pr bitcoins og overfører pengebeløp inn på Piratpartiets konto.  Arbeidet gjøres pro-bono.
 * Så vidt jeg har forstått får vi meldinger om kontoinnbetalinger pr epost? I såfall kan vi sette opp automatikk for å få dette registrert i databasen.
 * Vi sender ut mail til medlemmer med dedikert bitcoinadresse samt kontonummer og en trebokstavers unik kode som kan puttes inn i "betalingsinformasjon".

Dette går muligens på tvers av tidligere vedtak om å satse på KID-nummer, avtalegiro, eFaktura og kredittkort - men vi kan i allefall motta innbetalinger uten at det koster oss så mye som en krone i gebyrer eller portosatser, og vi kan få det gjort ila neste uke.